મોટાભાગના મિત્રો જેનો આદર અને ગર્વથી ઉલ્લેખ અને સ્વીકાર કરે છે તે. ‘ધિલજી ગાલ્યું’ કોલમને ‘કચ્છમિત્ર’માં શરૂ કરવામાં શિવભાઈના હાથનો પ્રશ્ન! ભલે શિવભાઈએ ‘કચ્છમિત્ર’નું તંત્રીપદ માત્ર દોઢ વર્ષ સંભાળ્યું હોય અને ભલે ‘શિવભાઈને કચ્છમિત્રમાંથી કાઢો’ જેવા ઘા ખમીને તેમણે ‘કચ્છમિત્ર’ છોડવું પડ્યું હોય, ભલે એ પછી પણ આજે આટઆટલા વર્ષો સુધી ‘ધિલજી ગાલ્યું’ કોલમ પોતાના અને કચ્છી ભાષાના બળપર જ અવિરત ચાલતી રહી હોય; પણ એ કોલમના રજત જયંતી વર્ષની ઉજવણી ભૂજમાં થતી હોય, બસો પાનાનું પુસ્તક એ કોલમને આવરી રહ્યું હોય, અને છવ્વીસ સભ્યોની ઉજવણી સમિતિ અને સંપાદકમંડળમાં એ કોલમના લેખક સહિત કેટલાયે મહાનુભાવો અને આ પુસ્તકમાં શિવભાઈને આદર આપનાર લેખકો પણ સામેલ હોય; એ પુસ્તકના બસ્સો પાનામાં શિવભાઈનો નામોલ્લેખ પણ ટાળવામાં આવ્યો હોય, એ કેવું? અને એથી પણ કરુણાભરી વાત એ, કે એ સમયે શિવકુમાર આચાર્ય ખુદ ભુજમાં હાજર હતા અને એમને આ સમારંભમાં હાજર રહેવાનું આમંત્રણ પણ મળ્યું હતું ન હતું! મેં જોયેલા ‘અભિષેક’ કે ‘શબ્દસૃષ્ટિ’ સામાયિકોમાં અપાયેલા આ કાર્યક્રમના અહેવાલોમાં પણ શિવભાઈનો ઉલ્લેખ ન હતો..!!!